I 1946 dro de til Europa med passasjerskipet «Queen Mary». De ankom England i september 1946, og få uker senere opptrådte de på en festforestilling på London Palladium der det britiske kongeparet satt i kongelosjen. Søstrene medvirket i vaudevilleforestillingen «Piccadilly Hayride» i London fra 1946 til 1948. Det var dem som opprinnelig spilte inn sangen «Five Minutes More» på plate. Denne sangen er senere også blitt sunget av Frank Sinatra.